Fütotsönoloogia
Fütotsönoloogia ehk fütosotsioloogia on fütotsönoose ehk taimekooslusi uuriv bioloogia haru. Mitmed autorid peavad mõistet "fütotsönoloogia" mõistega "geobotaanika" samatähenduslikuks. Zooloogia ja Botaanika Instituudis Tartus oli 1970. aastail fütotsönoloogia sektor, mida juhatas algul Liivia Laasimer ja seejärel Toomas Frey. 1979. aastal nimetati see ümber süsteemökoloogia sektoriks.